Arcane

Arcane (også kjent som Arcane: League of Legends), er en fransk-amerikansk animasjonsserie som først ble tilgjengelig på strømmetjenester. Serien er basert på hendelsene og historiene i League of Legends-universet. Serien ble først kunngjort ved feiringene rundt League of Legends sitt ti års-jubileum.

Serien ble produsert av Riot Games og det franske animasjonsstudioet Fortiche. Serien er satt i fortiden av spillet, og formidler opprinnelsene bak flere figurer fra de fiktive plassene Piltover og Zaun. Arcane har en demografi av 16 år og oppover, og fremviser også voksne temaer.

Premiss 
To søstre, to byer og ett funn som kommer til å endre verdenen for alltid. I byene Piltover og Zaun skapes uro av investorer og tyver, politikere og kriminelle ledere som knuffer mot restriksjonene til et brutt samfunn.

Rollebesetning

Hovedroller 
 Hailee Steinfeld som Vi
 Ella Purnell som Powder/Jinx
 Mia Sinclair Jenness som Young Powder
 Kevin Alejandro som Jayce Talis
 Katie Leung som Caitlyn Kiramman
 Molly Harris som Young Caitlyn
 Jason Spisak som Silco
 Toks Olagundoye som Mel Medarda
 JB Blanc som Vander og Bolbok
 Harry Lloyd som Viktor

Biroller 
 Remy Hii som Marcus og Mr. Kiramman
 Abigail Marlowe som Mrs. Kiramman og Eve
 Mick Wingert som Heimerdinger
 Yuri Lowenthal som Mylo
 Roger Craig Smith som Claggor
 Josh Keaton som Deckard og Salo
 Fred Tatasciore som Benzo
 Shohreh Aghdashloo som Grayson
 Miles Brown som Young Ekko
 Brett Tucker som Singed
 Amirah Vann som Sevika
 Mara Junot som Shoola
 Dave B. Mitchell som Vern, Hoskel og Harold

Markedsføring 
Riot Games kunngjorde 1. november 2021 at de skulle feire lanseringen av Arcane gjennom arrangementer i alle deres spill, inkludert League of Legends, Legends of Runeterra, Teamfight Tactics, League of Legends: Wild Rift, og Valorant, som en del av en større feiring kalt «RiotX Arcane».

Flere andre samarbeid med andre spill som ikke er fra Riot ble også arrangert, som med PUBG Mobile, en Jinx-drakt i Fortnite, og drakter i Among Us.

Ved den internasjonale premieren 6. november 2021, strømte Riot Games den første episoden på strømmetjenesten Twitch. Andre skapere med tillatelse fra Riot kunne også samtidig strømme de tre første episodene, som lot spillere få spillinnhold i løpet av premieren. Premieren hadde 1,8 millioner seere på Twitch.

Utgivelse 
Arcane var opprinnelig ment for utgivelse i 2020, men ble førskjøvet på grunn av koronapandemien. Serien var planlagt å samtidig bli gjort tilgjengelig 6. november 2021 på Netflix og det kinesiske Tencent Video, med ni episoder utgitt i tre bolker over tre uker.

Mottakelse 
Anmeldelsesnettstedet Rotten Tomatoes rapporterte en 100%-godkjennelse med en gjennomsnittlig vurdering av 8,8 poeng ut av 10, basert på 15 kritikeranmeldelser. Nettstedets kritikerkonsensus er at «Arcane gir et arresterende førsteinntrykk, og kombinerer en spektakulær blanding av todimensjonal og tredimensjonal animasjon, med en følelsesladd historie, for å levere en videospilladaptasjon som kan bli legendarisk.»

Referanser

Eksterne lenker 
 
 

Riot Games
Netflix-serier
Animerte fantasyserier
Fantasyserier fra USA
Science fiction-TV-serier fra USA
Franske TV-serier fra 2020-årene
TV-serier fra 2020-årene, fra USA
Verk basert på videospill